ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 157.13 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 157.13 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.50 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789281
(Visitor Counter : 100
நுகர்வோர் நலன், உணவு மற்றும் பொது விநியோகம் அமைச்சகம்
வெங்காய விலை கடந்தாண்டு விலையை விட 22.36 சதவீதம் குறைவு: மத்திய அரசு
அகில இந்திய அளவில் வெங்காயத்தின் சில்லரை விலை, நேற்றைய நிலவரப்படி கிலோ ஒன்றுக்கு ரூ.35.28-க்கு விற்பனை செய்யப்படுகிறது. இது கடந்தாண்டு இதே காலத்தில் விற்கப்பட்ட விலையை விட 22.36 சதவீதம் குறைவு. கடந்த காரிப் பருவ வெங்காய வருத்து சீராக உள்ளது. ராபி பருவ வெங்காய வரத்து வரை, இது இதே நிலையில் இருக்கும் என எதிர்பார்க்கப்படுகிறது. வெங்காயத்தின் விலை 2021-22ம் ஆண்டில் நிலையாக இருந்தது. விலை நிலைப்படுத்துதல் திட்டத்தின் கீழ், நடப்பாண்டில், மத்திய அரசின் மிகப்பெரிய வெங்காய சேமிப்பு கிடங்கில் இருந்து 2.08 லட்சம் மெட்ரிக் டன் வெங்காயம் விநியோகிக்கப்பட்டது. கடந்த மாதம் விலை அதிகரித்த மாநிலங்களில், இந்த வெங்காயம் விநியோகிக்கப்பட்டது. மேலும், மாநிலங்கள், யூனியன் பிரதேசங்களுக்கு கிலோ ரூ.21 என்ற அளவில் வெங்காயம் வழங்கப்பட்டது. தொலைதூர பகுதிகளுக்கு போக்குவரத்து கட்டணத்துடன் சேர்த்து கிலோ ரூ.26-க்கு வெங்காயம் வழங்கப்பட்டது. மத்திய அரசின் மெகா கிடங்கில் இருந்து வெங்காயம் வழங்கப்பட்டதால், அதன் விலை நிலையாக உள்ளது.
அதேபோல், உருளையின் சில்லரை விலை கிலோ ஒன்றுக்கு ரூ.20.58- ஆக உள்ளது. இது கடந்த மாத விலையை விட 6.96 சதவீதம் குறைவு.
தக்காளி விலை கடந்த ஒரு மாதமாக குறைந்து வருகிறது. தற்போது அகில இந்திய அளவில் இதன் சராசரி விலை ரூ.26.69-ஆக உள்ளது. இது கடந்தமாத விலையை விட குறைவு.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1799364
நுகர்வோர் நலன், உணவு மற்றும் பொது விநியோகம் அமைச்சகம்
தவறாக வழிகாட்டும் விளம்பரங்கள் மற்றும் அவற்றுக்கு ஒப்புதல் அளிப்பதை தடை செய்வதற்கான வழிகாட்டு நெறிமுறைகள் 2022-ஐ மத்திய அரசு வெளியிட்டுள்ளது
தவறாக வழிகாட்டும் விளம்பரங்களை தடுத்து நுகர்வோருக்கு பாதுகாப்பு அளிப்பதை நோக்கமாக கொண்டு தவறாக வழிகாட்டும் விளம்பரங்கள் மற்றும் அவற்றுக்கு ஒப்புதல் அளிப்பதை தடை செய்வதற்கான வழிகாட்டு நெறிமுறைகள் 2022-ஐ நுகர்வோர் நலத்துறையின் கீழ் உள்ள மத்திய நுகர்வோர் பாதுகாப்பு ஆணையம் வெளியிட்டுள்ளது.
ஆதாரம் இல்லாத உரிமை கோரல்கள், மிகைப்படுத்தப்பட்ட வாக்குறுதிகளை அளித்தல், தவறான தகவல்களை அளித்தல் போன்றவற்றால் நுகர்வோர் ஏமாற்றப்படாமல் இருப்பதை இந்த வழிகாட்டு நெறிமுறைகள் உறுதி செய்கின்றன. சரியான தகவல் பெறும் உரிமை தெரிவு செய்யும் உரிமை, பாதுகாப்பற்ற பொருட்களுக்கு எதிராக பாதுகாத்து கொள்ளும் உரிமை, சேவைகளுக்கான உரிமை என பல்வேறு உரிமைகளை மீறுவதாக இத்தகைய விளம்பரங்கள் இருக்கின்றன.
வழிகாட்டு நெறிமுறைகளை மீறுவோருக்கான தண்டனையும் தெளிவாக வரையறுக்கப்பட்டுள்ளது. உற்பத்தியாளர்கள், விளம்பரம் செய்வோர் தவறாக வழிகாட்டும் விளம்பரங்களுக்கு ஒப்புதல் அளிப்போர் ஆகியோருக்கு 10 லட்சம் ரூபாய் வரை அபராதம் விதிக்க முடியும். தொடர்ந்து தவறு செய்வோருக்கு ரூ.50 லட்சம் ரூபாய் வரையும் அபராதம் விதிக்கப்படலாம். தவறாக வழிகாட்டும் விளம்பரங்களுக்கு ஒப்புதல் அளிக்கும் நிறுவனம் இத்தகைய விளம்பர தயாரிப்புக்கும், ஒப்புதல் அளிப்பதற்கும் முதலில் ஓராண்டு வரையும் தொடர்ந்து விதிமுறைகளை மீறினால் 3 ஆண்டு வரையும் ஆணையத்தால் தடை விதிக்க முடியும். வழிகாட்டு நெறிமுறைகளை முழுமையான விவரங்களை
https://consumeraffairs.nic.in/sites/default/files/file-uploads/latestnews/CCPA%20Notification.pdf என்ற இணையதளத்தில் காணலாம்.
குடியரசுத் துணைத் தலைவர் செயலகம்
“அமலாக்கம்” மற்றும் ”புதுமைப் படைப்பு” ஆகியவற்றுக்கு நமது கவனம் மாறியுள்ளது: குடியரசுத் துணைத் தலைவர்
சட்டமியற்றும் நோக்கத்தைத் திட்டமிடக்கூடிய பொருளடக்கமாக மாற்றுவது, நல்லாட்சி  என்பது அன்றாட நிர்வாகத்தில் எவ்வாறு தோன்றுகிறது எனச் சாதாரண குடிமக்களுக்கு விளக்கிக் காட்டுவது என மிகப் பெரிய வாய்ப்புகள் இன்றைய நிலையில், சிவில் பணியாளர்களுக்குக் கிடைத்துள்ளது என்று குடியரசுத் துணைத் தலைவர் திரு. எம்.வெங்கய்யா நாயுடு கூறியிருக்கிறார். புதுதில்லியில் இன்று  12-வது சிவில் சேவைகள் தினக் கொண்டாட்டங்களின் இரண்டாம் நாள் நிகழ்ச்சியில் அவர் தொடக்க உரையாற்றினார். இந்த நிகழ்ச்சியில் மத்திய வடகிழக்கு மண்டல மேம்பாடு  பிரதமர் அலுவலகம், பணியாளர் நலம், பொதுமக்கள் குறைதீர்ப்பு, ஓய்வூதியங்கள்,அணுசக்தி, விண்வெளி துறை இணைஅமைச்சர் டாக்டர் ஜிதேந்திர சிங் மற்றும் பிரமுகர்கள் கலந்துகொண்டனர்.
தூய்மையான, திறம்மிக்க, மக்களுக்கு இணக்கமான, முன்னுணர்ந்து செயல்படும் நிர்வாகத் தலைமைப் பண்பு ஆகியன இன்றைய நிலையில் மிகவும் அவசியமானது என்று குடியரசுத் துணைத் தலைவர் கூறினார். ‘சுயராஜ்யம்’ இந்திய மக்களுக்கு அர்த்தமுள்ளதாக இருக்க வேண்டுமானால் நல்லாட்சி என்று பொருள்படும் ‘சுராஜ்யம்’ தவிர்க்க முடியாதது என்றார் அவர். நமது நிர்வாக அமைப்பு மற்றும் நடைமுறைகளின் திறன் மற்றும் திறமைகளை நேர்மையுடன் அணுகி ஆராய வேண்டியது அவசியமாகிறது என்று அவர் கூறினார்.
தற்போது நமது கவனம் ”அமலாக்கம்” மற்றும் ”புதுமைப்படைப்பு” ஆகியவற்றின் மீது திரும்பியுள்ளது. ”எப்போதும் போல்” என்ற நடைமுறை போதுமானது அல்ல. நாம் அனைவரும் ஒன்றுபட்டு இந்திய பெருநாட்டை அனைவரும் பெருமைப்படும் நாடாக மாற்ற வேண்டும் என்று அவர் கூறினார்.
சிவில் பணியாளர்கள் தங்களது அணுகுமுறையை மாற்றிக் கொண்டு தங்களை மாற்றத்தின் வினைஊக்கிகளாகவும், மாற்றத்தை ஏற்படுத்த வசதி செய்துதருபவர்களாகவும் முன்னேறத் துடிக்கும் இந்தியாவின் உணர்வூட்டும் தலைவர்களாகவும் கருத வேண்டும் என்று குடியரசுத் துணைத் தலைவர் கேட்டுக்கொண்டார். சாதி, இன உணர்வுகள் , ஊழல், சமச்சீரின்மை, பாகுபாடு, வன்முறை உள்ளிட்ட அனைத்துக் கேடுகளையும் போராடிக் களையும் கூட்டுப் பொறுப்பை நமது நிர்வாகம், சட்டமியற்றும் அமைப்பு, நீதித்துறை மற்றும் ஊடகங்கள் ஏற்க வேண்டும் என்று அவர் கூறினார். ஏற்றுக்கொள்ள முடியாத உண்மை நிலவரங்கள் குறித்து அறிந்துகொள்ள வேண்டிய அவசியம் உள்ளது, ஒருதலைபட்சமான கருத்தை நீக்கி சமத்துவமான நடைமுறையின் மூலம் இவற்றை மாற்ற வேண்டும் என்றும் குடியரசுத் துணைத் தலைவர் கூறினார்.
குடியரசுத் துணைத் தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 160
பாதுகாப்பு அமைச்சகம்
இந்திய கடற்படை தயாரித்த புதுமையான, குறைந்த செலவிலான, தனிநபர் பாதுகாப்பு கவசம் : காப்புரிமை பெறுவது மொத்த உற்பத்திக்கு வழி வகுக்கிறது
இந்திய கடற்படையினரால் தயாரிக்கப்பட்டுள்ள புதிய, மருத்துவ தனி நபர் காப்பீட்டு கவசத்தை, விரைந்து மொத்த உற்பத்தி செய்வதன் ஒரு முக்கிய நடவடிக்கையாக, மத்திய பாதுகாப்பு அமைச்சகத்தின் அறிவுசார் சொத்துக்களுக்கு காப்புரிமை பெற உதவும் அமைப்பு, மத்திய அறிவியல் தொழில் நுட்ப அமைச்சகத்தின் கீழ் செயல்படும் என் ஆர் டி சி தேசிய ஆராய்ச்சி மேம்பாட்டு கழகத்துடன் இணைந்து காப்புரிமை கோரி பதிவு செய்துள்ளது.
குறைந்த செலவிலான இந்த தனிநபர் பாதுகாப்புக் கவசத்தை, கடற்படை மருத்துவக் கழகத்தில் சமீபத்தில் புதிதாக உருவாக்கப்பட்டுள்ள, புதிய கண்டுபிடிப்பு கண்டுபிடிப்புகளுக்கான பிரிவில் பணிபுரியும் இந்திய கடற்படையின் மருத்துவரால் தயாரிக்கப்பட்டது. கடற்படைக்குச் சொந்தமான, மும்பையில் உள்ள கப்பல் பட்டறையில், பரிசோதனை அடிப்படையில் இந்த தனிநபர் பாதுகாப்பு கவசங்கள் ஏற்கனவே தயாரிக்கப்பட்டுள்ளன
இந்திய கடற்படையால் தயாரிக்கப்பட்டுள்ள, இந்த தனிநபர் பாதுகாப்பு கவசங்கள், சந்தையில் கிடைக்கும் மற்ற தனிநபர் பாதுகாப்பு கவசங்களை விட, அதிக அளவு பாதுகாப்பு தரும் வகையிலான சிறப்பு துணியால் செய்யப்பட்டவை. பிற கவசங்களை விட, இந்த கவசங்களில், “சுவாசித்தல்” மேலும் அதிகமாக உள்ளது. எனவே இந்தியாவைப் போல மிகவும் வெப்பமான, ஈரப்பதம் கொண்ட வானிலையிலும் பயன்படுத்தக்கூடிய வகையில் இந்த கவசங்கள் அமைந்துள்ளன. இதற்கான தொழில்நுட்பம் இந்திய மருத்துவ ஆராய்ச்சிக் கழகத்தின் அங்கீகாரம் பெற்ற ஆய்வுக்கூடத்தில் பரிசோதனை செய்யப்பட்டு, அங்கீகரிக்கப்பட்டுள்ளது
(
விவசாயத்துறை அமைச்சகம்
சமீபத்திய விவசாய சீர்திருத்தங்களுக்குப் பிறகு விவசாயிகள் தடையற்ற வர்த்தகம் மற்றும் வேளாண் விளைபொருள்களுக்கான ஊதிய விலைகள் குறித்து இப்போது விவசாயிகளுக்கு உத்திரவாதம் அளிக்கப்பட்டுள்ளது - மத்திய வேளாண் மற்றும் விவசாய நலத்துறை அமைச்சர் திரு நரேந்திர சிங் தோமர்.
மத்திய வேளாண்மை, விவசாய நலன், ஊரகவளர்ச்சி மற்றும் பஞ்சாயத்து அமைச்சர் ராஜ் திரு. நரேந்திர சிங் தோமர் கூறுகையில், விவசாயிகள் தங்கள் விளைபொருள்களுக்கு ஊதிய விலையைப் பெறுவதை உறுதி செய்ய அரசாங்கம் அனைத்து நடவடிக்கைகளையும் எடுத்துவருகிறது. உத்தரப்பிரதேசத்தின் படான், தடகஞ்சில் உள்ள கிருஷி விஜியன் கேந்திராவின்  நிர்வாகக் கட்டடத்திற்கு காணொளிக்காட்சி மூலம் அடிக்கல் நாட்டிய திரு தோமர், விவசாயத் துறையில் இரண்டு புதிய சட்டங்கள் மற்றும் பிற சட்ட சீர்திருத்தங்களை அமல்படுத்துவதன் மூலம் விவசாயிகள் இப்போது தங்கள் விளைபொருள்களை நாட்டில் எங்கு வேண்டுமானாலும் நல்ல விலைக்கு விற்க முடியும், மேலும் விலை நிர்ணயத்திற்கான அனைத்துக் கட்டுப்பாடுகளும் நீக்கப்பட்டுள்ளன. விவசாய உத்தரவாதம் மற்றும் பண்ணைச் சேவைகள் சட்டம் 2020 தொடர்பான விவசாயிகள் ஒப்பந்தம்  விவசாய விளைபொருள்களை வாங்குவது தொடர்பான வர்த்தகர்களுடனான ஒப்பந்தத்துடன், விவசாயிகள் தங்கள் உற்பத்திச் செலவுகளை திரும்பப் பெறுவதற்கு முன்பே விலையை உறுதிசெய்ய உதவும்.
பிரதமர் திரு. நரேந்திர மோடியின் தலைமையில், விவசாயத்திற்கும் பிற துறைகளுக்கும் இடையிலான இடைவெளியைக் குறைக்க முயற்சிகள் மேற்கொள்ளப்பட்டுள்ளன என்று மத்திய வேளாண் அமைச்சர் கூறினார். நாடு இப்போது தன்னிறைவு பெற்றுள்ளது மட்டுமல்லாமல், உணவு தானிய உற்பத்தியில் கூடுதல் உற்பத்தியும் உள்ளது.
உத்தரப்பிரதேசத்தில் தற்போது 86 கிருஷி விஜயன் கேந்திரங்கள்  உள்ளன, அவை பாராட்டத்தக்க பணிகளைச் செய்கின்றன என்று திரு. தோமர் கூறினார். மாநிலத்தில் 20 புதிய கிருஷி விஜயன் கேந்திரங்கள்  திறக்க ஒப்புதல் அளிக்கப்பட்டுள்ளது, அவற்றில் 17 ஏற்கனவே செயல்பட்டு வருகின்றன. மீதமுள்ள மூன்று விரைவில் பிரயாகராஜ், ரே பரேலி மற்றும் அசாம்கர் ஆகிய இடங்களில் திறக்கப்படும். மொராதாபாத்தில் மற்றொரு கிருஷி விஜயன் கேந்திரம்  திறக்கவும் முன்மொழியப்பட்டுள்ளது.
குடியரசுத் துணைத் தலைவர் செயலகம்
மின்சாரம் வழங்குவதை உறுதிபடுத்துவதில் கவனம் செலுத்த வேண்டுமே தவிர இலவச மின்சாரத்தில் அல்ல: குடியரசுத் துணைத் தலைவர்
இலவச மின்சாரம் வழங்குகின்ற கவர்ச்சித் திட்டம் குறித்து எச்சரிக்கை செய்த குடியரசுத் துணைத் தலைவர் திரு. எம்.வெங்கையா நாயுடு தடையில்லாத தரமான மின்சாரம் உறுதிசெய்யப்படுவதையே மக்கள் விரும்புகிறார்கள் என்றார். ஐதராபாத்தில் இன்று   பொறியாளர்கள் அமைப்பு ஏற்பாடு செய்திருந்த “தூய்மையான, பாதுகாப்பான அணுமின்சார உற்பத்தியில் அண்மைக் கால வளர்ச்சிப் போக்குகள்” என்பது பற்றிய 3 நாள் சர்வதேச கருத்தரங்கை அவர் தொடங்கி வைத்தார். இலவச மின்சாரம் என்பதன் பொருள் அதிகாரக் குறைவு; கடைசியில் அதிகார இழப்பு என்பதாகும். இலவச மின்சாரம் அளிக்காவிட்டால் அதிகாரத்தை இழக்க வேண்டியிருக்கும் என்ற தவறான கருத்து அரசியல்வாதிகளிடம் உள்ளதாக அவர் மேலும் கூறினார்.
அணுமின்சாரம் என்பது செலவு குறைவானது. வணிக ரீதியில் கட்டுப்படியானது என்று குறிப்பிட்ட குடியரசுத் துணைத் தலைவர், இந்தியா போன்ற வளரும் நாடு இத்தகைய முக்கியமான எரிசக்தியை நன்கு பயன்படுத்திக் கொள்ள வேண்டும் என்றார்.
இந்தியாவில் இன்றுள்ள எரிசக்தி வளங்களில் மிகவும் மலிவான ஒன்று அணுமின்சாரமாகும். கூடங்குளம் அணுமின் சக்தி அலகு ஒன்றில் உற்பத்தி செய்யப்படும் மின்சாரம் ஒரு யூனிட் ரூ.3 என்ற விலைக்கு விற்கப்படுவதாகவும் இது மிகவும் மலிவானது என்றும் அவர் கூறினார்.
நாட்டின் பசுமை வளத்தை அதிகப்படுத்த அதிக அளவில் வனங்கள் உருவாக்கப்பட வேண்டும் என்று குடியரசுத் துணைத் தலைவர் கேட்டுக் கொண்டார். “நீண்ட காலமாக நாம் இயற்கையோடு விளையாடினோம். இப்போது இயற்கை நம்மோடு விளையாடுகிறது”. சிறந்த எதிர்காலத்திற்கு மக்கள் இயற்கையைப் பாதுகாத்து கலாச்சாரத்தைப் பின்பற்ற வேண்டுமென்று தாம் விரும்புவதாக அவர் கூறினார்.
(Visitor Counter : 91
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 167.29 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,21,603
கொவிட் சிகிச்சை பெறுபவர்கள் 3.90%ஆக உள்ளனர்.
குணமடைந்தோர் விகிதம் தற்போது 94.91%சதவீதம்
கடந்த 24 மணி நேரத்தில் 2,81,109 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,95,11,307 என அதிகரித்துள்ளது.
கடந்த 24 மணி நேரத்தில் 1,61,386 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 9.26 சதவீதம் ஆகும்
வாராந்திர பாதிப்பு விகிதம் 14.15 சதவீதம் ஆகும்
இதுவரை மொத்தம் 73.24 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 17,42,793 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1794590
அறிவியல் மற்றும் தொழில்நுட்பத்துறை
குவாண்டம் பரிசோதனைகளுக்கு தேவையான உலகளாவிய திட்டமிடும் நடைமுறையை வழங்கக்கூடிய அடிப்படை இயற்பியலை பரிசோதிக்க குவாண்டம் கணினிகள் உதவும்
வழக்கமான கணினிகளை விட, கொடுக்கும் பணிகளை மிக விரைவாக செய்து முடிக்கும் திறன் பெற்றவை குவாண்டம் கணினிகள் என்பதையும் தாண்டி, ஒரு புதுமையான நோக்கத்திற்காக விஞ்ஞானிகள் முதன்முறையாக குவாண்டம் கணினிகளை பயன்படுத்தியுள்ளனர். தங்களது பணிசார்ந்த அடிப்படை கோட்பாட்டை நேரடியாக பரிசோதிக்க இவர்கள் புதிய தலைமுறை கணினிகளை பயன்படுத்தியுள்ளனர்.
மற்ற இயற்பியல் கோட்பாடுகளை போலவே குவாண்டம் இயக்கவியலும் பரிசோதனைகளின் அடிப்படையில் அமைந்ததாகும். இதன் பொருள் யாதெனில், முழுமையான கோட்பாடு எதிலிருந்து தருவிக்கப்பட்டது என்பதை உரிய ஆதாரங்களுடன் உறுதிப்படுத்தும் பரிசோதனையாகும். விஞ்ஞானிகளில் பெரும்பாலானோர் குவாண்டம் கணினி பயன்பாட்டியல் சாதனங்களை உருவாக்குவதில் முதலீடு செய்துள்ள நிலையில் மற்றொரு தரப்பினர் குவாண்டம் கோட்பாட்டில் அடிப்படை அம்சங்களை துல்லியமாக பரிசோதிப்பதில் முதலீடு செய்துள்ளனர்.
குவாண்டம் தத்துவத்திற்கான முக்கியமான பரிசோதனைகளை மேற்கொள்ள குவாண்டம் கணினிகளை பயன்படுத்துவது, இயற்கையாகவே இயற்பியல் விஞ்ஞானிகளுக்கு முழுமையான புதிய ஆராய்ச்சிக்கான வழியை காட்டுவதாக அமைந்திருப்பதுடன் ஆராய்ச்சி சார்ந்த பல்வேறு பிரிவுகளை ஒரே குடையின்கீழ் ஒன்றிணைக்கவும் வகை செய்கிறது.
மேலும் விவரங்களுக்கு, இந்த ஆங்கில செய்திக்குறிப்பை காணவும்.. https://pib.gov.in/PressReleasePage.aspx?PRID=1816336
வடகிழக்குப் பகுதி வளர்ச்சி அமைச்சகம்
ஷில்லாங்கில் நாளை நடைபெறும் வடகிழக்கு கவுன்சிலின் பொன்விழாக் கொண்டாட்டத்தில் பிரதமர் பங்கேற்கிறார்
ஷில்லாங்கில் 2022 டிசம்பர் 18ம் தேதி நடைபெறும் வடகிழக்கு கவுன்சிலின் பொன்விழாவில், பிரதமர் திரு. நரேந்திர மோடி கலந்துகொள்கிறார். அக்கவுன்சிலின் அதிகாரபூர்வக் கூட்டத்திலும், பொதுக்கூட்டத்திலும் பிரதமர் உரையாற்றுகிறார். அம்மாநிலத்தின் கன்வென்சன் மைய அரங்கத்தில் அதிகாரப்பூர்வ அலுவலகக் கூட்டத்திற்கும், ஷில்லாங் போலோ மைதானத்தில் பொதுக்கூட்டத்திற்கும் ஏற்பாடு செய்யப்பட்டுள்ளது.
மத்திய உள்துறை அமைச்சர், வடகிழக்கு மாநிலங்களின் ஆளுநர்கள், முதலமைச்சர்கள், அமைச்சர்கள், வடகிழக்கு பிராந்தியத்தைச் சேர்ந்த மத்திய அமைச்சர்கள், நாடாளுமன்ற மற்றும் சட்டமன்ற உறுப்பினர்கள் உள்ளிட்ட பலர் கலந்துகொள்கின்றனர்.
மேலும், மாநில அரசுகளின் தலைமைச் செயலாளர்கள், மத்திய அமைச்சகங்களைச் சேர்ந்த குறிப்பிட்ட சில செயலாளர்களும் இந்த விழாவில் பங்கேற்கின்றனர்.
பொதுச்கூட்டத்தைப் பொறுத்தவரை, உள்ளூர் மக்கள், சுய உதவிக்குழுக்களின் பிரதிநிதிகள், 8 வடகிழக்கு மாநிலங்களின், விவசாய அமைப்புகளைச் சேர்ந்த விவசாயிகள் எனத் தோராயமாக 10 ஆயிரத்திற்கும் மேற்பட்டோர் பங்கேற்பார்கள் என எதிர்பார்க்கப்படுகிறது.
நாடாளுமன்றச் சட்டம் 197ன் கீழ், வடகிழக்கு கவுன்சில் அமைக்கப்பட்டது. 1972ம் ஆண்டு நவம்பர் 7ம் தேதி ஷில்லாங்கில் முறைப்படி தொடங்கப்பட்ட இந்த வடகிழக்கு கவுன்சில், 2022 நவம்பர் மாதத்துடன், தனது 50 ஆண்டுகாலப் பணியை நிறைவு செய்திருக்கிறது.
முன்னதாக 2022 அக்டோபர் மாதம் மத்திய உள்துறை அமைச்சர் தலைமையில் நடைபெற்ற இந்தக் கவுன்சிலின் பொதுக்குழுக் கூட்டத்தில், பொன்விழாவை வெகுசிறப்பாகக் கொண்டாடுவது என தீர்மானிக்கப்பட்டது. இதன்படி, 2022 டிசம்பர் 18ம் தேதி வடகிழக்கு கவுன்சிலின் பொன்விழாக் கொண்டாட்டம் ஷில்லாங்கில் நடத்தப்படுகிறது.
இந்த பயணத்தின்போது, ஷில்லாங்கில் அமைக்கப்பட்டுள்ள இந்திய மேலாண்மை நிறுவனம் உள்பட, வடகிழக்குப் பிராந்தியங்களில் மேற்கொள்ளப்படும் பல்வேறு திட்டங்களை பிரதமர் தொடங்கிவைக்கிறார். இதில் மேகாலயா மாநில அரசின் பலத் திட்டங்களுக்கும் அவர் அடிக்கல் நாட்டுகிறார். அதேபோல், மேகாலயாவின் 4ஜி கோபுரத்தையும் பிரதமர் நாட்டிற்கு அர்ப்பணிக்கிறார்.
வடகிழக்குப் பிராந்தியங்களின் வளர்ச்சியில், வடகிழக்கு கவுன்சிலின், கடந்த 50 ஆண்டுகாலப் பங்களிப்பை விவரிக்கும் பொன்விழாத் தொகுப்பு நூலும் வெளியிடப்பட உள்ளது.
இந்தப் பொன்விழாக் கொண்டாட்டம், எதிர்வரும் நாட்களில், வடகிழக்கு கவுன்சில் மேற்கொள்ள உள்ள புதியப் பணிகளுக்கு புதிய பாதை அமைக்கும் என்பதுடன், கடந்த 5 தசாப்தங்களில் 8 வடகிழக்கு மாநிலங்களின் வளர்க்கிக்காக இந்தக் கவுன்சில் மேற்கொண்டப் பணிகளைப் பறைசாற்றும் எனவும் எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.27 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.27 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 20.52 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817915
பிரதமர் அலுவலகம்
தைனிக் ஜாக்ரன் குழுமத்தின் தலைவர் திரு யோகேந்திர மோகன் குப்தாவின் மறைவுக்கு பிரதமர் இரங்கல்
தைனிக் ஜாக்ரன் குழுமத்தின் தலைவர் திரு யோகேந்திர மோகன் குப்தாவின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
“தைனிக் ஜாக்ரன் குழுமத்தின் தலைவர் யோகேந்திர மோகன் குப்தா அவர்களின் மறைவு மிகுந்த வருத்தத்தை அளிக்கிறது. அவரது மறைவு கலை, இலக்கியம் மற்றும் பத்திரிகை உலகிற்கு ஈடுசெய்ய முடியாத இழப்பாகும். இந்த துயரமான நேரத்தில் அவரது குடும்பத்தினருக்கு எனது இரங்கலைத் தெரிவித்துக் கொள்கிறேன். ஓம் சாந்தி,” என்று தமது டிவிட்டர் பக்கத்தில் பிரதமர் தெரிவித்துள்ளார்.
நிதி அமைச்சகம்
2022, அக்டோபர் 11 முதல் 16ம் தேதி வரை நடைபெறவிருக்கும் சர்வதேச நிதி ஆணையம், உலக வங்கி ஆண்டுக் கூட்டங்களில் கலந்துகொள்ள இன்றிரவு மத்திய நிதி அமைச்சர் திருமதி நிர்மலா சீதாராமன் அரசு முறைப்பயணமாக அமெரிக்கா செல்கிறார்
மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன், 2022, அக்டோபர் 11-ம் தேதி முதல் அமெரிக்காவிற்கு தனது அரசுமுறைப்பயணத்தை தொடங்குகிறார். அவருடைய அந்தப் பயணத்தின் போது சர்வதேச நிதி ஆணையம், உலக வங்கி ஆண்டுக் கூட்டத்திலும், ஜி-20 நிதியமைச்சர்கள் மற்றும் மத்திய வங்கி ஆளுநர் ஆகியோருடன் பேச்சு வார்த்தை நடத்துகிறார்.
ஜப்பான், தென்கொரியா, சவூதி அரேபியா, ஆஸ்திரேலியா, பூடான், நியூசிலாந்து, எகிப்து, ஜெர்மனி, மொரிஷியஸ், ஐக்கிய அரபு அமீரகம், ஈரான் மற்றும் நெதர்லாந்து போன்ற நாடுகளுடனான இருதரப்பு பேச்சுவார்த்தையில் மத்திய நிதியமைச்சர் கலந்து கொள்கிறார். மத்திய நிதியமைச்சர் பொருளாதார ஒத்துழைப்பு மற்றும் மேம்பாட்டு அமைப்பு, ஐரோப்பிய ஆணையம் மற்றும் ஐநா வளர்ச்சித் திட்டம் சேர்ந்த தலைவர்களை தனித்தனியே சந்தித்து பேசுகிறார்.
மத்திய அமைச்சர், அமெரிக்க நிதியமைச்சர் ஜேனட் ஏலனுடனும், சர்வதேச நிதி ஆணையத்தின் தலைவரான திரு டேவிட் மால்பாஸ் ஆகியோரை தனித்தனியே சந்தித்து பேசுகிறார்.
வாஷிங்டன் டிசியில் உள்ள லாபம் நோக்கமில்லாத அமைப்பான ப்ரூக்கிங்ஸ் நிறுவனத்தில் மத்திய நிதியமைச்சர், “இந்திய பொருளாதார வளர்ச்சி மற்றும் உலகப் பொருளாதாரத்தில் இந்தியாவின் பங்கு” என்ற தலைப்பில் பேசுகிறார். மத்திய நிதியமைச்சர் தனது இந்தப் பயணத்தின் போது தொழில்நுட்பம், நிதி ஆதாரம் மற்றும் நிர்வாகம் போன்றவற்றுக்கு இடையே உள்ள தொடர்புகள் குறித்து ஜான் ஹாப்கின்ஸ் பல்கலைக்கழகத்தில் உள்ள சர்வதேச உயர்தர கல்வி பள்ளியில், உரை நிகழ்த்துகிறார்.
மத்திய நிதியமைச்சர் அமெரிக்க - இந்திய வர்த்தக கவுன்சில் மற்றும் அமெரிக்க – இந்திய ராணுவ உத்தி கூட்டமைப்புடன் வட்ட மேஜைக் கூட்டத்தில் கலந்து கொண்டு, “முதலீட்டை வளப்படுத்துதல் மற்றும் இந்திய – அமெரிக்க கூட்டு நடவடிக்கைகளில் புத்தாக்கம்”
இந்தியாவின் டிஜிட்டல் புரட்சியில் முதலீடு போன்ற தலைப்புகளில் பேசுகிறார்.
இந்தியாவில் முதலீடு செய்வதற்கான நல்ல சூழல் உருவாகியிருப்பதை உலகிற்கு எடுத்துக் காட்டுவதே மத்திய நிதியமைச்சரின் இந்த சந்திப்புகளின் முக்கிய நோக்கமாகும்.
--------
Gs/Gee/SM/IDS
(Visitor Counter : 146
குடியரசுத் துணைத் தலைவர் செயலகம்
விநாயக சதுர்த்தியை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
விநாயகர் சதுர்த்தியை முன்னிட்டு நாட்டு மக்களுக்கு, குடியரசு துணைத் தலைவர் திரு ஜக்தீப் தன்கர் வாழ்த்துத் தெரிவித்துள்ளார்.
அவருடைய செய்தியின் முழு விவரம் பின்வருமாறு:- விநாயகர் சதுர்த்தி பண்டிகையையொட்டி, நான் அனைவருக்கும் மனமார்ந்த நல்வாழ்த்துக்களைத் தெரிவித்துக்கொள்கிறேன்.
அறிவு மற்றும் செழுமையின் கடவுளான விநாயகர் பிறந்த தினம் விநாயகர் சதுர்த்தியாக பாரம்பரிய உற்சாகத்துடன் கொண்டாடப்படுகிறது. இந்தியாவின் கலாச்சார பாரம்பரியத்தில் முழு முதல் கடவுளாக ஒவ்வொரு பக்தர்களாலும் விநாயகர் போற்றப்படுகிறார்.
விநாயகர் சதுர்த்தி பண்டிகை, சாதி, நம்பிக்கை, மதம் அல்லது பிராந்திய எல்லைகளைக் கடந்து, இந்தியாவின் ஒருங்கிணைந்த கலாச்சாரத்தை பிரதிபலிக்கிறது. இந்நன்னாளில் அனைவரும் நல்ல உடல் நலம், மகிழ்ச்சி, வளமையுடன் வாழ நான் பிரார்த்திக்கிறேன்.
நிதி அமைச்சகம்
ஹைதராபாத்தில் வருமான வரித்துறை சோதனை
ஹைதராபாத்தை சேர்ந்த குழுமம் ஒன்றில் சோதனை மற்றும் பறிமுதல் நடவடிக்கையை 2021 ஜூலை 6 அன்று வருமான வரித்துறை மேற்கொண்டது. ரியல் எஸ்டேட், கட்டுமானம், கழிவு மேலாண்மை மற்றும் உள்கட்டமைப்பு ஆகிய துறைகளில் இந்த குழுமம் ஈடுபட்டுள்ளது.
இக்குழுமத்தின் கழிவு மேலாண்மை செயல்பாடுகள் நாடு முழுவதும் நடைபெற்று வரும் நிலையில், ரியல் எஸ்டேட் தொழில் பெரும்பான்மையாக ஹைதராபாத்தை மையமாகக் கொண்டு நடைபெற்று வருகிறது.
தேடுதல் மற்றும் பறிமுதல் நடவடிக்கையின் போது, கணக்கில் வராத பரிவர்த்தனைகள் குறித்த முக்கியமான ஆவணங்கள் கைப்பற்றப்பட்டன. தனது நிறுவனங்களில் ஒன்றின் பெரும்பான்மை பங்குகளை சிங்கப்பூரை சேர்ந்த நிறுவனம் ஒன்றுக்கு 2018-19 நிதியாண்டில் விற்றுள்ள இந்த குழுமம், அதன் மூலம் அதிக வருவாய் ஈட்டி உள்ளது தெரியவந்துள்ளது.
லாபத்தை மறைப்பதற்காக நஷ்டம் ஏற்பட்டுள்ளது என்று காட்டுவதற்காக செயற்கையாக உருவாக்கப்பட்ட ஆதாரங்கள்/ ஆவணங்கள் கைப்பற்றப்பட்டுள்ளன. சுமார் ரூபாய் 1,200 கோடி மதிப்பிலான செயற்கை நஷ்டம் கண்டுபிடிக்கப்பட்டுள்ளது. இதன் மீது உரிய வரிகள் விதிக்கப்படும்.
மேலும், ரூபாய் 288 கோடி மதிப்பில் வாராக் கடன்களை இக்குழுமம் பொய்யாக குறிப்பிட்டு இருந்ததும் தேடுதல் நடவடிக்கையின்போது கண்டுபிடிக்கப்பட்டது.
தேடுதல் மற்றும் பறிமுதல் நடவடிக்கைகளை தொடர்ந்து ரூபாய் 300 கோடி மதிப்பில் கணக்கில் வராத வருமானத்தை ஒப்புக்கொண்ட குழும நிறுவனங்களும், துணை நிறுவனங்களும் இதற்கான வரியை செலுத்தவும் ஒப்புக்கொண்டுள்ளன. மேற்கொண்டு விசாரணை நடைப்பெற்று வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1734193
பிரதமர் அலுவலகம்
நேபாள பிரதமர் மேதகு திரு ஷேர் பகதூர் தூபாவுடன் பிரதமர் திரு நரேந்திர மோடி தொலைப்பேசி வாயிலாக உரையாடல்
நேபாள நாட்டின் பிரதமராக நியமிக்கப்பட்டதற்கும், அந்நாட்டு நாடாளுமன்றத்தின் நம்பிக்கை வாக்கெடுப்பில் வெற்றி பெற்றதற்காகவும் பிரதமர் மேதகு திரு ஷேர் பகதூர் தூபாவுக்கு பிரதமர் திரு நரேந்திர மோடி தொலைப்பேசி வாயிலாக இன்று தமது வாழ்த்துகளைத் தெரிவித்தார்.
இந்தியா மற்றும் நேபாளம் இடையேயான சிறப்பு நட்புணர்வின் அடிப்படையாக உள்ள தனித்துவம் வாய்ந்த மற்றும் பல நூற்றாண்டுகள் பழமை வாய்ந்த மக்கள் இடையேயான இணைப்பை நினைவுக்கூர்ந்த தலைவர்கள், அனைத்துத் துறைகளிலும் இருதரப்பு ஒத்துழைப்பை மேம்படுத்துவதற்கு இணைந்து பணியாற்ற சம்மதம் தெரிவித்தனர்.
குறிப்பாக, கொவிட்-19 பெருந்தொற்றுக்கு எதிராக தற்போது மேற்கொள்ளப்பட்டு வரும் நடவடிக்கைகளில் ஒத்துழைப்பு மற்றும் ஒருங்கிணைப்பை வலுப்படுத்துவது தொடர்பாக அவர்கள் ஆலோசித்தனர்.
பாதுகாப்பு அமைச்சகம்
ஐஎன்எஸ் சுமேதா, இந்தோனேஷியாவின் பாலிக்கு பயணம்
தென்கிழக்கு இந்திய பெருங்கடலில் இந்திய கப்பற்படையின் தொலைதூர பணி ஈடுபாட்டின் ஒரு பகுதியாக ஐஎன்எஸ் சுமேதா 2022 ஆகஸ்ட் 4 முதல் 6 வரை பாலியில் உள்ள தான்ஜூன் பினோவா துறைமுகத்திற்கு பயணம் மேற்கொண்டுள்ளது. இந்த கப்பல் இந்திய சுதந்திர தினம் மற்றும் சுதந்திரத்தின் 75-வது ஆண்டுப் பெருவிழா கொண்டாட்டம் ஆகியவற்றுடன் இணையும் வகையில் ஆஸ்திரேலியாவில் உள்ள பெர்த் நகர கடல்பகுதிக்கும் செல்லவிருக்கிறது. இருதரப்பு உறவுகளை வலுப்படுத்துதல், ராணுவ ஒத்துழைப்பை விரிவுபடுத்துதல், இந்தோனேஷிய கப்பற்படையுடன் இணைந்த செயல்பாட்டை மேம்படுத்துதல் ஆகியவற்றை நோக்கமாக கொண்டு பாலி பயணம் அமைந்துள்ளது. இந்த கப்பல் பாலியில் இருக்கும் போது இதன் மாலுமிகள் தொழில்முறை ரீதியான கலந்துரையாடலில் ஈடுபடுவார்கள். அந்நாட்டு கப்பல்களை பார்வையிடுவார்கள். இந்தோனேஷிய கப்பற்படை மாலுமிகளுடன் விளையாட்டு நிகழ்வுகளிலும் பங்கேற்பார்கள்.
ஐஎன்எஸ் சுமேதா உள்நாட்டிலேயே கட்டப்பட்ட கப்பற்படையின் கடற்பகுதி ரோந்து கப்பலாகும். விசாகப்பட்டணத்தில் உள்ள இந்திய கப்பற்படையின் கிழக்கு பிரிவின் ஒரு பகுதியாக இந்த கப்பல் உள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848630
இளைஞர் நலன் மற்றும் விளையாட்டு அமைச்சகம்
200 கி.மீ ‘உடல் தகுதி இந்தியா நடைபோட்டி’ மத்திய அமைச்சர் திரு கிரண் ரிஜிஜூ தொடக்கம்
ராஜஸ்தான் ஜைசல்மர் பகுதியிருந்து அக்டோபர் 31ம் தேதி 200 கி.மீ ‘உடல் தகுதி இந்தியா நடை போட்டியை, பாலிவுட் நடிகர் வித்யுத் ஜாம்வாலுடன் இணைந்து மத்திய விளையாட்டுத்துறை அமைச்சர் திரு கிரண் ரிஜிஜூ தொடங்கி வைக்கிறார்.
இந்நிகழ்ச்சியை, இந்தோ திபெத் எல்லை போலீஸ் அக்டோபர் 31ம் தேதி முதல் நவம்பர் 2ம் தேதி வரை 3 நாட்கள் நடத்துகிறது. இதில் மத்திய ஆயுதப்படை போலீசார் பங்கேற்கின்றனர்.
இரவு, பகலாக நடைபெறும் இந்த நடை பயணம், இந்தியா-பாகிஸ்தான் எல்லையை ஒட்டிய தார் பாலைவனத்தை கடந்து செல்கிறது.
இந்நிகழ்ச்சி குறித்து பேட்டியளித்த மத்திய அமைச்சர் திரு கிரண் ரிஜிஜூ, ‘‘உடல் தகுதி இந்தியா இயக்கத்தை, மக்கள் இயக்கமாக மாற்ற வேண்டும் என்பது பிரதமரின் அழைப்பு. இந்த தனிச்சிறப்பான நடைபோட்டி மூலம், உடல் தகுதியின் முக்கியத்துவத்தை ஊக்குவிக்க நமது பாதுகாப்பு படை வீரர்கள் ஒன்றிணைந்துள்ளது மகிழ்ச்சியளிக்கிறது. ஜைசல்மரில் தொடங்கும் நடைபோட்டியில் நான் கலந்து கொள்வேன். உடல் தகுதி இந்தியா இயக்கத்தை, நாட்டின் அனைத்து பகுதிக்கும் கொண்டு செல்வது, விளையாட்டுத் துறை அமைச்சகத்தின் முக்கிய முயற்சி ’’ என்றார்.
நடிகர் வித்யுத் ஜாம்வால் கூறுகையில், ‘‘உடல் தகுதி இந்தியா நடைபோட்டி மூலம், உடல் தகுதியின் முக்கியத்துவம் வலியுறுத்தப்படுவது மகிழ்ச்சியளிக்கிறது. இந்தப் போட்டியை மத்திய விளையாட்டுத்துறை அமைச்சர் திரு கிரண் ரிஜிஜூவுடன் இணைந்து தொடங்கி வைப்பதையும், உடல் தகுதியை பரப்புவதில் நமது வீரர்களுடன் இணைந்து செயல்படுவதையும் கவுரவமாகக் கருதுகிறேன்’’ என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1668441